钦定古今图书集成/明伦汇编/氏族典/第077卷 > 《滕县志》 > 吴良
## 钦定古今图书集成/明伦汇编/氏族典/第077卷 > 《滕县志》 > 吴良

按《后汉书吴良传》：“良字大仪，齐国临淄人也。初为郡
吏，岁旦，与掾吏入贺，门下掾王望举觞上寿，谄称太
守功德。良于下坐勃然进曰：‘望佞邪之人，欺谄无状，
愿勿受其觞’。太守敛容而止。䜩罢，转良为功曹，耻以
言受进，终不肯谒。时骠骑将军东平王苍辟为西曹，
上疏荐良。显宗以为议郎。永平中，左转为即丘长，后”
迁司徒长史。每处大议，辄据经典，不希旨偶俗，以徼
时誉。后坐事免，复拜议郎，卒于官。